संस्थान के निदेशक प्रोफेसर एसके बारिक ने बताया कि आम तौर पर ऐलोपैथिक और आयुर्वेदिक दवाओं में 18-20 तरह के फॉर्म्युलेशन होते हैं, लेकिन यह हर्बल दवा पांच सुलभ औषधियों से मिलाकर बनाई गई है, इसलिए इसकी कीमत बहुत ही कम है। एनबीआरआई के फार्माकोग्नॉसी विभाग के प्रमुख वैज्ञानिक शरद श्रीवास्तव ने बताया कि आमतौर पर छोटे आकार की पथरी खुद मूत्र मार्ग से निकल जाती है, लेकिन 6 मिलीमीटर या इससे बड़ी साइज की पथरी के लिए सर्जरी करनी पड़ती है। उन्‍होंने बताया कि इस नई दवा को दिन में दो बार लेने पर पथरी का साइज घटाने में तकरीबन 10 दिन का समय लगेगा।